text: Esbjerg sejrede på egen is  - mens Sønderjyske fortsætter nedtur
  22 oktober 2016 kl. 06.24
  Esbjerg Energy vandt fredag aften 3-1 over Herning, mens Sønderjyske trods god fight tabte 5-3 på udebane i Rungsted.
  Opgøretfredag aften mellem sidste sæsons to finalister endte med en 3-1-sejr til mestrene fra Esbjerg.
  Esbjergs  Brock Nixon afgjorde reelt kampen i starten af tredje periode, da han gjorde det til 2-1 og i de sidste sekunder øgede Tyler Fiddler til slutresultatet 3-1.
  1439 tilskuere så på  i Granly Hockey Arena.
  Med sejren  rykker Esbjerg op på syvendepladsen lige foran Herning.
  Sønderjyske var på udebane i Rungsted og et godt kæmpende sønderjysk hold tabte en tæt kamp med 5-3.
  Sønderjyske tabte første periode 2-0 - men kom bedre med i anden og fik scoret til 2-1. Rungsted slog dog til igen  med to hurtige scoringer. Det lignede lidt en afgørelse med 4-1 på måltavlen.
  Sønderjyske opgav dog ikke og svarede igen med to scoringer den anden vej. God moral af Sønderjyske, men tre udvisninger i de sidste ti minutter gjorde det svært. og Rungsted kunne i de sidste sekunder gøre det til 5-3.
  Sønderjyske indtager 9.- og dermed næstsidstepladsen i ligaen.
  Flot fight gav ikke point - Sønderjysk Elitesport A/S https://t.co/WdY8ELdPxe
  
  